标题：787年
中国纪年
787年，唐德宗神武圣文皇帝贞元三年
历史大事
李晟荐张延赏为相
工部侍郎张彧是李晟之婿。晟在凤翔时，以女嫁幕客崔枢，礼仪过于彧，彧怒，遂附于张延赏。给事中郑云逵尝为晟行军司马，因失晟宠，亦附延赏，德宗素忌晟功名。适吐蕃尚结赞使离间计，延赏等遂于朝中造谣中伤，无所不至。晟闻之，昼夜忧愁哭泣。悉遣子弟诣长安，并表请削发为僧，德宗不许。贞元二年（七八六）十二月十六日，晟入朝见德宗，自称有脚病，恳辞节度使职，德宗仍不许。韩滉素与晟善，德宗遂命滉与刘玄佐（洽）谕旨于晟，使与延赏释怨。李晟奉诏，滉即引延赏至第谢过，遂结为兄弟，并宴饮尽欢。韩滉又使晟表荐延赏为相。贞元三年（七八七）正月十七日，德宗以左仆射张延赏同平章事，晟又为其子请婚于延赏女，延赏不许。李晟遂对人说：“吾武夫性情直爽，释怨于杯酒间，不再放在心上。非如文士难犯，外虽和解，内怨恨如故，吾岂得无惧！”
李泌败淮西防秋兵
李希烈据淮西叛时，选精锐骑兵为左右门枪，奉国四将，选精税步兵为左右克平十将。因淮西少马，精兵皆乘骡，被称为骡军。陈仙奇杀李希烈后才数月，朝廷即诏发其兵至京西防秋，仙奇遂遣都知兵马使苏浦帅精兵五千人赴命。不久仙奇被吴少诚杀死，少诚即密遣人召门枪兵马使吴法超使领兵归镇，浦不之知。法超等帅步骑四千从鄜州（今陕西富县）叛归，浑瑊使部将白娑勒领兵追之，反为所败。贞元三年（七八七）正月二十一日，德宗急遣中使敕陕虢观察使李泌发兵拦阻，勿使淮西兵渡河。泌即遣押牙唐英岸帅兵至灵宝而淮西兵已渡过黄河。于是泌令灵宝给其食，淮西兵亦不敢剽掠。宿于陕川之西。明日，泌不给其食，遣部将帅精兵埋伏于太原仓隘道。又次晨，淮西兵行入隘道，泌伏兵齐发，淮西兵大败，擒其骡军兵马使张崇献。余兵遂从山路南逃，李䙌又遣大将燕子楚帅兵四百至长水（今河南洛宁西）。唐英岸屡追败敌，吴法超果然帅残兵至长水，燕子楚伏击之，杀法超，并杀其士卒大半。德宗又命刘玄佐（洽）乘驿马归汴州，以诏书沿道诱降之，得一百三十余人，至汴州尽杀之。其溃兵在道，又为村民所杀甚多，至蔡州仅剩下四十七人，吴少诚因其少，亦悉斩之。李泌执张崇献等六十余人送至京师，德宗诏悉腰斩于鄜州军门，以戒防秋之兵。
南诏王求归唐
当初，南诏王閤逻凤陷嶲州（今四川西昌），俘西泸（今四川西昌西南）县令郑回。回是相州人，通经术，閤逻凤爱重之。其子凤迦异及孙异牟寻、曾孙寻梦凑皆以回为师。及异牟寻为王，以回为清平宫，即宰相。虽有六人，而国事皆决于回。南诏有兵数十万，吐蕃每入寇，必以南诏兵为前锋，且赋敛过重，又夺其险要之地立城堡，每岁都征兵助防，南诏苦之。郑回因劝其王异牟寻不如归唐，异牟寻从之。但因无路自达，共十余年。及西川节度使韦皋至镇，招抚群蛮，异牟寻遂潜觅人求内附。韦皋因奏言宜招纳南诏等蛮羌，以分吐蕃之势。德宗命皋先作书谕之，然后再视其形势而定。韦皋以南诏王知书，贞元三年（七八七）六月十一日，自以书招谕之，令其遣使入见。
柳浑为相
张延赏与齐映有隙，映敢直言，德宗不悦。延赏因上言映非宰相之器。贞元三年（七八七）正月二十七日，贬映为夔州刺史，刘滋罢为左散骑常侍，以兵部侍郎柳浑同平章事。
韩滉卒，分二浙为三
贞元三年（七八七）二月二十三日，镇海节度使、同平章事、充江淮转运使韩滉卒。韩滉兼工书画。其书颇得张旭笔法，其画远师南朝宋陆探微，擅画人物。存世有《文苑图》、《五牛图》。后者尤为稀世之宝，元赵孟兆赞其“神气磊落，希世名笔”。滉治二浙（浙东浙西）久，卒后，分浙江东、西二道为三：浙西，治所在润州（今江苏镇江）；浙东，治所在越州（今浙江绍兴）；宣（今安徽宣城）、歙（今安徽歙县），池（今安徽贵池）治所在宣州，各置观察使以领之。以果州（今四川南充）刺史白志贞为浙西观察使。宰相柳浑上言志贞小人，不可重用。德宗不听。
吐蕃求盟，许之
贞元三年（七八七）二月七日，始以检校左庶子崔浣充入吐蕃使。前年，吐蕃尚结赞侵占盐州、夏州，其后，各留兵千余人守之，退兵鸣沙（今宁夏青铜峡）。从冬至春，羊马多死，粮运不继，又听说李晟克摧沙堡，马燧与浑瑊也各帅兵来攻，大为恐惧，所以多次遣使求和，德宗皆不许。于是又遣使卑辞厚礼求和于马燧，并请修清水之盟而归所侵之地，使者相继于路。燧遂信其言，留军于石州（今山西离石），不再渡河，并为之请于朝。李晟、韩游瑰皆认为吐蕃不讲信用，强则入寇，弱则求盟，不如击之。当时韩滉也说：“现在藩镇叛乱已被平定，可以专意对付吐蕃。其所用资粮，臣请主办。”德宗因此不听马燧的建议，促使进兵马燧又请与吐蕃使者论颊热俱入朝论之，会韩滉卒，马燧、张延赏皆与李晟有隙，欲反其谋，争言和亲有利。德宗因恨回纥，欲与吐蕃和好共击之，听二人言，正合己意，遂以和为计。崔浣既见尚结赞，责其负约入侵，尚结赞说：吐蕃助唐破朱泚，未获赏，所以来。盐、夏守将以城授我而逃，并非我所攻占。我们犹望践前言以修好。至四月，德宗拟遣浑瑊与吐蕃盟于清水。并令吐蕃先归盐、夏二州。五月二十二日，尚结赞又遣使来言：清水非吉祥之地，请盟于原州之土梨树。盟后再归盐、夏二州，德宗皆许之。神策军将马有麟奏言：土梨树地势险阻，恐吐蕃有伏兵，不如平凉川坦夷。时吐蕃使者论泣赞巳还，五月二十六日，又遣使追告之。
李晟加太尉，罢兵权
宰相张延赏屡言于德宗，说：“李晟不宜久掌兵权，请以郑云逵代之。”德宗遂对晟说：“朕欲与吐蕃和亲。卿既与吐蕃有怨，不可再去凤翔，宜留在朝廷辅朕。卿可择一人自代。”晟即荐都虞侯邢君牙。贞元三年（七八七）三月二十二日，以君牙为凤翔尹兼团练使。二十三日，加李晟太尉、中书令。上柱国、西平王如故，余官皆罢之。晟在朝中，德宗有所顾问，皆极言无隐，然性严密，未尝泄于人。
吐蕃劫盟
吐蕃会盟使浑瑊从长安出发时，李晟就告诫盟所为备不可不严。而宰相张延赏却说：“李晟不欲盟好之成，故戒浑瑊以严备。互不信任，盟何以成！”因此德宗召瑊，使其推诚以待吐蕃。浑瑊上奏说吐蕃决定以辛未（闰五月二十日）盟，延赏遂集百官，以瑊表称诏示之说；“李太尉说与吐蕃和好必不成，这是浑侍中的表，盟日已定。”李晟闻之，涕泣说：“我从小生长在西部边陲，深知吐蕃之狡诈。之所以要论奏，是怕朝廷被犬戎所侮。”德宗乃命骆元光帅兵屯于潘原（今甘肃平凉东），韩游瑰屯于洛口（今宁夏固原西南），以为浑瑊之援。元光欲帅兵与瑊相从，说：“潘原至盟所平凉七十余里，如果有急，我怎能知之！”于是与瑊连营相进，至盟所三十余里而止。元光伏兵于营西，游瑰也遣骑兵五百伏其傍，并说：“如果有变，你们就帅兵西进柏泉（今宁夏固原东南）以分敌势。”浑瑊至平凉，吐蕃尚结赞与瑊约定，各以甲士三千人列于盟坛之东西，只准常服者四百人至坛下。贞元三年（七八七）闰五月二十日将盟。吐蕃伏精骑数万于坛西，游骑贯穿唐军，出入无禁；杀唐骑入其军，皆为所擒，而浑瑊等人尚不知。入幕，换礼服，吐蕃擂鼓三声，大噪而至，唐都监宋奉朝等于幕中。浑瑊从幕后逃出，偶得一马乘之，伏鬣入其衔，驰十余里，衔才至马口，所以矢过其背而不伤。唐军将士皆向东逃，吐蕃纵兵追击，被杀者数百人，被擒千余人。崔汉衡也被擒，浑瑊入汉衡营，见营空士卒皆逃，遂驰入骆元光营，元光发伏兵成阵以待之，又以辎重资之。吐蕃追骑至，顾见邠宁军（即韩游瑰所伏兵）西进柏泉，惧路断，遂不追。元光与浑瑊乃得收罗散兵，整军以还。当天德宗临朝，对宰相说：“今日与吐蕃结盟息兵，真是国家之福！”马燧曰：“然。”柳浑曰：“戎狄豺狼也，非盟誓可结，今日之事，臣窃忧之。”李晟曰：“诚如浑言。”德宗变色曰：“柳浑书生，不知边计，大臣亦为此言耶?”浑与晟皆伏地顿首谢。至晚韩游瑰表至，说吐蕃劫盟，兵已近邠宁镇，德宗大惊失色，欲出幸以避之，因大臣谏而止。闰五月二十二日，德宗遣中使王子恒赍诏书遗尚结赞，至吐蕃境，因其不纳而还。浑瑊留军奉天。二十三日，尚结赞至原州，又欲离间马燧，谓其侄马弇说：“我们胡人打仗是靠骑兵，我们屯鸣沙时，春草还未生，马不能作战，如果那时马燧侍中渡黄河来战，我们就会全军覆没。所以能求和，正是靠侍中之力。”于是命瑊与宦官俱文珍、浑瑊部将马宁归唐。囚崔汉衡等于河州（今甘肃东乡西南）、廓州（今青海化隆西南）、鄯州（今青海示都）等地。德宗信吐蕃离间之盲，因此恶马燧。吐蕃尚结赞知唐之良将是李晟、马燧、浑瑊三人，因此先离间李晟，继诱马燧求和，结盟时欲执浑瑊，使三人并获罪，然后纵兵直攻长安，会失浑瑊而止。张延赏惭惧，称病不理事。
马燧为司徒兼侍中，罢兵权
贞元三年（七八七）六月五日，以马燧为司徒兼侍中，罢其副元帅、节度使职。以其都虞候李自良为河东节度使。德宗信离间，故夺马燧兵权，其受愚与夺李晟兵权同。
吐蕃撤离盐、夏
吐蕃戍守盐州、夏州士卒，因粮粟不继，多病疫思归，尚结赞遂遣三千骑兵迎之，悉焚其庐舍，毁其城，驱其民而去。灵盐节度使杜希全派兵分守之。
李泌始为相，首言保功臣
贞元三年（七八七）六月，以陕虢观察使李泌为中书侍郎、同平章事。二十一日，泌初视事，与李晟、马燧、柳浑入见德宗，德宗曰：“卿三十年前在灵武，已应为此官，朕今始用卿，欲与卿约，卿慎勿报仇。”泌对曰：“臣素奉道，不与人为仇。臣今亦与陛下约，愿陛下勿害功臣。”因言：“李晟、马燧有大功于国，闻有谗之者，望陛下坦然待之，使其自保无虞，愿陛下勿以二臣功大而忌之，二臣勿以位高而自疑，天下就可以安定。”德宗说：“卿所言实为国家之大计。朕当书绅，二大臣亦当共保之。李晟，马燧皆起泣谢。
李泌论宰相之职
德宗谓李泌曰：“自今凡军旅粮储事，卿主之；吏、礼委延赏，刑法委浑。”泌曰：“不可。陛下不以臣不才，使待罪宰相，宰相之职，不可分也。非如给事则有吏过、兵过，舍人则有六押，至于宰相，天下之事咸共平章。若各有所主，是乃有司，非宰相也。”德宗笑曰：“朕适失言，卿所言是也。”
禁藩镇州县违法聚敛，句勘两税钱帛
宰相李泌因关东防秋兵大集，国用不足，上奏说：“从实行两税法以来，藩镇、州、县多违法聚敛。继以朱泚之乱，都争取提高榷率、征收罚款以为军资，点募强壮以自防卫。朱泚既平，各地自惧违法，匿不敢言。请遣使以诏旨赦其罪，令其革正。除按法应留给使用、留给州用之外，悉令往输京师。其欠偿官资，可征者收之，难征者免之，以示宽大。敢有隐者，重设告赏之科而罪之。”德宗从之，以度支员外郎元友直为河南、江淮南句勘两税钱帛使。
李泌检括胡客
自代宗时，吐蕃占据河西、陇右，阻断东西交通，安西、北庭奏事者及西域各国使者皆留长安不得归。人马皆仰给于鸿胪，礼宾院委京兆府县供物，于度支处领款。度支不按时付款，长安市肆就长期吃亏。李泌知胡客留长安最久者已四十余年，皆娶妻生子，买田宅，举贷以取利，安居不思归。于是命检括胡客有田宅财产者停其供给，共四千余人。胡客皆至相府诉之，李泌说：“这都是以前宰相之过，哪有外国朝贡使者留在京师数十年不归之理！现在可以假道回纥，或从海道各自归国。有不愿归者，可向鸿胪自陈，授以职位，给俸禄为唐臣。”令下之后，胡客无一人愿归者，李泌皆分其人隶于神策两军；外国王子、使者为散兵马使或押牙；其余为士卒，于是禁军益强。鸿胪所供胡客才十余人，每年省度支钱五十万缗，长安市人皆喜。
李泌请募兵京西戍卒屯田
德宗以募兵制造成强藩悍卒，难以驾驭，故欲恢复府兵制，问策于李泌，泌说：“今年征发关东十七万人戍于京西以防秋，每年吃粟二百0四万斛，折钱三百0六万缗。国家连年遭受饥荒，经费不足，即使有钱，亦无粟可籴。臣有一策，可以不减戍卒，不扰百姓，粮食皆足，府兵可成。现在吐蕃居原州、兰州之间，以牛运粮，粮尽而牛无所用。请左藏府将积年劣缯染成彩缬，通过党项，以彩缬向吐蕃易牛，每头牛还过三匹缯，计吾十八万匹可换吐蕃六万头牛。又命诸司铸农器，籴麦种，分赐沿边军镇，召募戍卒，耕荒田而种之。约好明年麦熟倍偿其种；其所余者较时价增五分之一，官为籴之。关中土地肥沃，所收必厚。戍卒获利，耕者将多。戍卒因屯田致富，必安于其土，不再思归。按旧制，戍卒三年一代，及其将满，下令有愿留者，即以其所开田为永业田；家人愿来者，本贯给其长牒续食而遣之。不过数番，则戍卒皆为土著，即以府兵之法理之。如此则可以变关中疲弊为富强。”德宗从之。不久，戍卒应募愿屯田者占大半。
吐蕃入寇陇州，大掠人口
贞元三年（七八七）八月二十八日，吐蕃帅羌、浑之兵入寇陇州。九月五日，遣神策军将石季章戍武功，决胜军使唐良臣戍百里城（今陕西灵台西南）。七日，吐蕃大掠汧阳、吴山（今陕西千阳西南）、华亭（今甘肃华亭），对老弱者皆杀之，有的被断手挖目。然后驱赶丁壮万余人送至安化峡西（今甘肃清水），将分隶于羌、浑之军。且告之曰：“听尔东向哭辞乡国！”民众大哭，自投崖谷而死伤者千余人。不久，吐蕃兵又围陇州，刺史韩清沔与神策军副将苏太平出兵击退之。
李泌奏请德宗拒贡献，罢宣索
德宗对李泌说：“每年诸道贡献宫廷值五十万缗，今年仅得三十万缗，言此朕知失体，然宫中用度实不足。”泌说：“自古天子不求私财，自今每年供宫中用钱百万缗，愿陛下不再受诸道贡献，并罢宣索（遣中使宣旨就有司索取财物）。如果还有所需，请降敕折税，勿使奸吏因此而苛剥百姓。”德宗从之。
德宗以咸安公主妻回纥可汗
回纥合骨咄禄可汗屡次遣使求和亲，德宗因旧恨不许。宰相李泌因劝德宗结回纥、大食与南诏，共图吐蕃，说：“与回纥和，吐蕃即不敢轻意犯边。招顺南诏，即断吐蕃右臂。南诏从汉朝以来就臣服于中国，因杨国忠无故扰之使叛，致臣于吐蕃，现在苦于吐蕃赋役繁重，愿意重新归顺。大食在西域为最强，与天竺皆慕中国，且世代与吐蕃为仇，招之必可。”贞元三年（七八七）九月十三日，德宗遣回纥使者合阙将军归，并许以德宗女咸安公主妻可汗，又归其马价绢五万匹。
吐蕃入寇，且城原州
贞元三年（七八七）九月，吐蕃入寇，陷华亭及连云堡（今甘肃泾川西）。九月二十四日，吐蕃驱二城之民数千及邠州、泾州人畜万计而去。连云堡乃泾州西大门，连云堡既陷，西门外即为吐蕃之境，樵采路绝。每次收获庄稼，必陈兵保之，不则为吐蕃所收割。因此泾州戍卒常缺食。十月四日，吐蕃又入寇丰义城（今甘肃镇原东），邠宁节度使韩游瑰击退之。五日，寇长武城（今甘肃泾川东），又城故原州城而屯之。
李软奴等谋反被诛
妖僧李软奴结殿前射生将韩钦绪等谋作乱。贞元三年（七八七）十月六日，其党告之，德宗命捕送内侍省推按。李晟闻之，遽仆于地曰：“晟族灭矣！”李泌问其故，晟曰：“晟新罹谤毁，中外家人千余，若有一人在其党中，则兄（指泌）亦不能救矣。”于是李泌密奏德宗说：“大狱一起，所连引者必多，现在人人恐惧，请付御史台推审。”德宗从之。钦绪是游瑰之子，逃至邠州，游瑰适出屯长武城，邠宁留后械送京师。十月十二日，腰斩软奴等八人，北军中连坐死者八百余人，而朝廷大臣无连及者。韩游瑰请入朝谢罪，德宗止之，委任如旧。游瑰又械送钦绪二子，德宗亦宥之。其时张延赏已死，卢杞辈不复在朝，李泌为首相，故能化大狱为小狱，朝廷大臣、功臣俱未连及。泌又以李软奴之党犹有在北军未发者，请大赦以安之。
粮运不继，丰年不乐
贞元三年（七八七）十一月，吐蕃因为冬天寒冷，不再入寇，而唐朝也因粮运不继，所以诏浑瑊帅军归河中，李元谅（即骆元光）帅军归华州，刘昌分其兵五千归汴州。其余防秋兵暂屯凤翔、京畿诸县以就食。然是岁甚丰稔，米斗值钱百五十，粟八十。十二月一日，德宗在新店（今河南陕县西）打猎，入民赵光奇家，问：“百姓乐乎?”对曰：“不乐。”德宗曰：“今岁颇稔，何为不乐?”曰：“诏令不信。前云两税之外悉无他徭，今非税而诛求者殆过于税。后又云和籴，而实强取之，曾不识一钱。始云所籴粟麦纳于道次，今则遣致京西行营，动数百里，车摧马毙，破产不能支。愁苦如此，何乐之有！”
韩滉逝世 
韩滉（723－787）长安（今陕西西安）人。能书，又善画，长于隶书，章草学梁侍中、萧子云飞白。画人物宗顾、陆。善画田家风俗、牛羊。画马与韩干齐名。
史料记载
德宗神武圣文皇帝八贞元三年（丁卯，公元七八七年） 
八月，辛巳朔，日有食之。 
吐蕃尚结赞遣五骑送崔汉衡归，且上表求和。至潘原，李观语之以“有诏不纳吐蕃使者”，受其表而却其人。 
初，兵部侍郎、同平章事柳浑与张延赏俱为相，浑议事数异同，延赏使所亲谓曰：“相公旧德，但节言于庙堂，则重位可久。”浑曰：“为吾谢张公，柳浑头可断，舌不可禁！”由是交恶。上好文雅缊藉，而浑质直轻侻，无威仪，于上前时发俚语。上不悦，欲黜为王府长史，李泌言：“浑褊直无他。故事，罢相无为长史者。”又欲以为王傅，泌请以为常侍，上曰：“苟得罢之，无不可者。”己丑，浑罢为左散骑常侍。 
初，郜国大长公主适驸马都尉萧升。升，复之从兄弟也。公主不谨，詹事李升、蜀州别驾萧鼎、彭州司马李万、丰阳令韦恪，皆出入主第。主女为太子妃，始者上恩礼甚厚，主常直乘肩舆抵东宫。宗戚皆疾之。或告主淫乱，且为厌祷。上大怒，幽主于禁中，切责太子。太子不知所对，请与萧妃离婚。上召李泌告之，且曰：“舒王近已长立，孝友温仁。”泌曰：“何至于是！陛下惟有一子，奈何一旦疑之，欲废之而立侄，得无失计乎！”上勃然怒曰：“卿何得间人父子！谁语卿舒王为侄者？”对曰：“陛下自言之。大历初，陛下语臣，‘今日得数子’。臣请其故，陛下言‘昭靖诸子，主上令吾子之。’今陛下所生之子犹疑之，何有于侄！舒王虽孝，自今陛下宜努力，勿复望其孝矣！”上曰：“卿不爱家族乎？”对曰：“臣惟爱家族，故不敢不尽言。若畏陛下盛怒而为曲从，陛下明日悔之，必尤臣云：‘吾独任汝为相，不力谏，使至此，必复杀而子。’臣老矣，馀年不足惜，若冤杀臣子，使臣以侄为嗣，臣未知得歆其祀乎！”因呜咽流涕。上亦泣曰：“事已如此，使朕如何而可？”对曰：“此大事，愿陛下审图之。臣始谓陛下圣德，当使海外蛮夷皆戴之如父母，岂谓自有子而疑之至此乎！臣今尽言，不敢避忌讳。自古父子相疑，未有不亡国覆家者。陛下记昔在彭原，建宁何故而诛？”上曰：“建宁叔实冤，肃宗性急，谮之者深耳！”泌曰：“臣昔以建宁之故，固辞官爵，誓不近天子左右。不幸今日复为陛下相，又睹兹事。臣在彭原，承恩无比，竟不敢言建宁之冤，及临辞乃言之，肃宗亦悔而泣。先帝自建宁之死，常怀危惧，臣亦为先帝诵《黄台瓜辞》以防谗构之端。”上曰：“朕固知之。”意色稍解，乃曰：“贞观、开元皆易太子，何故不亡？”对曰：“臣方欲言之。昔承乾屡尝监国，托附者众，东宫甲士甚多，与宰相侯君集谋反，事觉，太宗使其舅长孙无忌与朝臣数十人鞫之，事状显白，然后集百官而议之。当时言者犹云：‘愿陛下不失为慈父，使太子得终天年。’太宗从之，并废魏王泰。陛下既知肃宗性急，以建宁为冤，臣不胜庆幸。愿陛下戒覆车之失，从容三日，究其端绪而思之，陛下必释然知太子之无它矣。若果有其迹，当召大臣知义理者二十人与臣鞫其左右，必有实状，愿陛下如贞观之法行之，并废舒王而立皇孙，则百代之后，有天下者犹陛下子孙也。至于开元之时，武惠妃谮太子瑛兄弟杀之，海内冤愤，此乃百代所当戒，又可法乎！且陛下昔尝令太子见臣于蓬莱池，观其容表，非有蜂目豺声商臣之相也，正恐失于柔仁耳。又，太子自贞元以来常居少阳院，在寝殿之侧，未尝接外人，预外事，安有异谋乎！彼谮人者巧诈百端，虽有手书如晋愍怀，衷甲如太子瑛，犹未可信，况但以妻母有罪为累乎！幸陛下语臣，臣敢以家族保太子必不知谋。曏使杨素、许敬宗、李林甫之徒承此旨，已就舒王图定策之功矣！”上曰：“此朕家事，何豫于卿，而力争如此？”对曰：“天子以四海为家。臣今独任宰相之重，四海之内，一物失所，责归于臣。况坐视太子冤横而不言，臣罪大矣！”上曰：“为卿迁延至明日思之。”泌抽笏叩头而泣曰：“如此，臣知陛下父子慈孝如初矣！然陛下还宫，当自审思，勿露此意于左右；露之，则彼皆欲树功于舒王，太子危矣！”上曰：“具晓卿意。”泌归，谓子弟曰：“吾本不乐富贵，而命与愿违，今累汝曹矣。”太子遣人谢泌曰：“若必不可救，欲先自仰药，何如？”泌曰：“必无此虑。愿太子起敬起孝。苟泌身不存，则事不可知耳。”间一日，上开延英殿独召泌，流涕阑干，抚其背曰：“非卿切言，朕今日悔无及矣！皆如卿言，太子仁孝，实无他也。自今军国及朕家事，皆当谋于卿矣。”泌拜贺，因曰：“陛下圣明，察太子无罪，臣报国毕矣。臣前日惊悸亡魂，不可复用，愿乞骸骨。”上曰：“朕父子赖卿得全，方属子孙，使卿代代富贵以报德，何为出此言乎！”甲午，诏李万不知避宗，宜杖死，李升等及公主五子，皆流岭南及远州。 
戊申，吐蕃帅羌、浑之众寇陇州，连营数十里，京城震恐。九月，丁卯，遣神策将石季章戍武功，决胜军使唐良臣戍百里城。丁巳，吐蕃大掠汧阳、吴山、华亭，老弱者杀之，或断手凿目，弃之而去，驱丁壮万馀悉送安化峡西，将分隶羌、浑，乃告之曰：“听尔东向哭辞乡国。”众大哭，赴崖谷死伤者千馀人。未几，吐蕃之众复至，围陇州，刺史韩清沔与神策副将苏太平夜出兵击却之。 
上谓李泌曰：“每岁诸道贡献，共直钱五十万缗，今岁仅得三十万缗。言此诚知失体，然宫中用度殊不足。”泌曰：“古者天子不私求财，今请岁供宫中钱百万缗，愿陛下不受诸道贡献及罢宣索。必有所须，请降敕折税，不使奸吏因缘诛剥。”上从之。 
回纥合骨咄禄可汗屡求和亲，且请婚。上未之许。会边将告乏马，无以给之，李泌言于上曰：“陛下诚用臣策，数年之后，马贱于今十倍矣。”上曰：“何故？”对曰：“愿陛下推至公之心，屈己徇人，为社稷大计，臣乃敢言。”上曰：“卿何自疑若是！”对曰：“臣愿陛下北和回纥，南通云南，西结大食、天竺，如此，则吐蕃自困，马亦易致矣！”上曰：“三国当如卿言，至于回纥则不可。”泌曰：“臣固知陛下如此，所以不敢早言。为今之计，当以回纥为先，三国差缓耳。”上曰：“唯回纥卿勿言。”泌曰：“臣备位宰相，事有可否在陛下，何至不许臣言！”上曰：“朕于卿言皆听之矣，至于和回纥，宜待子孙；于朕之时，则固不可！”泌曰：“岂非以陕州之耻邪！”上曰：“然。韦少华等以朕之故受辱而死，朕岂能忘之！属国家多难，未暇报之，和则决不可。卿勿更言！”泌曰：“害少华者乃牟羽可汗，陛下即位，举兵入寇，未出其境，今合骨咄禄可汗杀之。然则今可汗乃有功于陛下，宜受封赏，又何怨邪！其后张光晟杀突董等九百馀人，合骨咄禄竟不敢杀朝廷使者，然则合骨咄禄固无罪矣。”上曰：“卿以和回纥为是，则朕固非邪？”对曰：“臣为社稷而言，若苛合取容，何以见肃宗、代宗于天上！”上曰：“容朕徐思之。”自是泌凡十五馀对，未尝不论回纥事，上终不许。泌曰：“陛下既不许回纥和亲，愿赐臣骸骨。”上曰：“朕非拒谏，但欲与卿较理耳，何至遽欲去朕邪！”对曰：“陛下许臣言理，此固天下之福也。”上曰：“朕不惜屈己与之和，但不能负少华辈。”对曰：“以臣观之，少华辈负陛下，非陛下负之也。”上曰：“何故？”对曰：“昔回纥叶护将兵助讨安庆绪，肃宗但令臣宴劳之于元帅府，先帝未尝见也。叶护固邀臣至其营，肃宗犹不许。及大军将发，先帝始与相见。所以然者，彼戒狄豺狼也，举兵入中国之腹，不得不过为之防也。陛下在陕，富于春秋，少华辈不能深虑，以万乘元子径造其营，又不先与之议相见之仪，使彼得肆其桀骜，岂非少华辈负陛下邪？死不足偿责矣。且香积之捷，叶护欲引兵入长安，先帝亲拜之于马前以止之，叶护遂不敢入城。当时观者十万馀人，皆叹息曰：‘广平王真华、夷主也！’然则先帝所屈者少，所伸者多矣。叶护乃牟羽之叔父也。牟羽身为可汗，举全国之兵赴中原之难，故其志气骄矜，敢责礼于陛下。陛下天资神武，不为之屈。当是之时，臣不敢言其它，若可汗留陛下于营中，欢饮十日，天下岂得不寒心哉！而天威所临，豺狼驯扰，可汗母捧陛下于貂裘，叱退左右，亲送陛下乘马而归。陛下以香积之事观之，则屈己为是乎？不屈为是乎？陛下屈于牟羽乎？牟羽屈于陛下乎？”上谓李晟、马燧曰：“故旧不宜相逢。朕素怨回纥，今闻泌言香积之事，朕自觉少理。卿二人以为何如？”对曰：“果如泌所言，则回纥似可恕。”上曰：“卿二人复不与朕，朕当奈何！”泌曰：“臣以为回纥不足怨，曏来宰相乃可怨耳。今回纥可汗杀牟羽，其国人有再复京城之勋，夫何罪乎！吐蕃幸国之灾，陷河、陇数千里之地又引兵入京城，使先帝蒙尘于陕，此乃百代必报之仇，况其赞普至今尚存，宰相不为陛下别白言此，乃欲和吐蕃以攻回纥，此为可怨耳。”上曰：“朕与之为怨已久，又闻吐蕃劫盟，今往与之和，得无复拒我，为夷狄之笑乎？”对曰：“不然。臣曩在彭原，今可汗为胡禄都督，与今国相白婆帝皆从听护而来，臣待之颇亲厚，故闻臣为相求和，安有复相拒乎！臣今请以书与之约：称臣，为陛下子，每使来不过二百人，印马不过千匹，无得携中国人及商胡出塞。五者皆能如约，则主上必许和亲。如此，威加北荒，旁詟吐蕃，足以快陛下平昔之心矣”上曰：“自至德以来，与为兄弟之国，今一旦欲臣之，彼安肯和乎？”对曰：“彼思与中国和亲久矣，其可汗、国相素信臣言，若其未谐，但应再发一书耳。”上从之。 
既而回纥可汗遣使上表称儿及臣，凡泌所与约五事，一皆听命。上大喜，谓泌曰：“回纥何畏服卿如此！”对曰：“此乃陛下威灵，臣何力焉！”上曰：“回纥则既和矣，所以招云南、大食、天竺奈何！”对曰：“回纥和，则吐蕃已不敢轻犯塞矣。次招云南，则是断吐蕃之右臂也。云南自汉以臣属中国，杨国忠无故扰之使叛，臣于吐蕃，苦于吐蕃赋役重，未尝一日不思复为唐臣也。大食在西域为最强，自葱岭尽西海，地几半天下，与天竺皆慕中国，代与吐蕃为仇，臣故知其可招也。”癸亥，遣回纥使者合阙将军归，许以咸安公主妻可汗，归其马价绢五万匹。 
吐蕃寇华亭及连云堡，皆陷之。甲戌，吐蕃驱二城之民数千人及邠、泾人畜万计而去，置之弹筝峡西。泾州恃连云为斥候，连云既陷，西门不开，门外皆为虏境，樵采路绝。每收获，必陈兵以扞之，多失时，得空穗而已。由是泾州常苦乏食。 
冬，十月，甲申，吐蕃寇丰义城，前锋至大回原，邠宁节度使韩游瑰击却之。乙酉，复寇长武城，又城故原州而屯之。 
妖僧李软奴自言：“本皇族，见岳、渎神命己为天子。”结殿前射生将韩钦绪等谋作乱。丙戌，其党告之，上命捕送内侍省推之。李晟闻之，遽仆于地曰：“晟族灭矣！”李泌问其故，晟曰：“晟新罹谤毁，中外有家人千馀，若有一人在其党中，则兄亦不能救矣。”泌乃奏：“大狱一起，所连引必多，外间人情忄凶惧，请出付台推。”上从之。钦绪，游瑰之子也，亡抵邠州。游瑰出屯长武城，留后械送京师。壬辰，腰斩钦奴等八人，北军之士坐死者八百馀人，而朝廷之臣无连及者。韩游瑰委军诣阙谢，上遣使止之，委任如初。游瑰又械送钦绪二子，上亦宥之。 
吐蕃以苦寒不入寇，而粮运不继。十一月，诏浑瑊归河中，李元谅归华州，刘昌分其众五千归汴州，自馀防秋兵退屯凤翔、京兆诸县以就食。 
十二月，韩游瑰入朝。 
自兴元以来，至是岁最为丰稔，米斗直钱百五十、粟八十，诏所在和籴。庚辰，上畋于新店，入民赵光奇家，问：“百姓乐乎？”对曰：“不乐。”上曰：“今岁颇稔，何为不乐？”对曰：“诏令不信。前云两税之外悉无它徭，今非税而诛求者殆过于税。后又云和籴，而实强取之，曾不识一钱。始云所籴粟麦纳于道次，今则遣致京西行营，动数百里，车摧牛毙，破产不能支。愁苦如此，何乐之有！每有诏书优恤，徒空文耳！恐圣主深居九重，皆未知之也！”上命复其家。 
臣光曰：甚矣唐德宗之难寤也！自古所患者，人君之泽壅而不下达，小民之情郁而不上通；故君勤恤于上而民不怀，民愁怨于下而君不知，以至于离叛危亡，凡以此也。德宗幸以游猎得至民家，值光奇敢言而知民疾苦，此乃千载之遇也。固当按有司之废格诏书，残虐下民，横增赋敛，盗匿公财，及左右谄谀日称民间丰乐者而诛之。然后洗心易虑，一新其政，屏浮饰，废虚文，谨号令，敦诚信，察真伪，辨忠邪，矜困穷，伸冤滞，则太平之业可致矣。释此不为，乃复光奇之家。夫以四海之广，兆民之众，又安得人人自言于天子而户户复其徭赋乎！ 
李泌以李软奴之党犹有在北军未发者，请大郝以安之。